Henry Fox Talbot

William Henry Fox Talbot, nado o 11 de febreiro de 1800 en Melbury, Dorset e finado o 17 de setembro de 1877 en Lacock, Wiltshire, foi un inventor e fotógrafo pioneiro británico.

 Traxectoria 
Inventou o proceso do calotipo, un precursor dos procesos fotográficos dos séculos XIX e XX. Talbot foi tamén un destacado fotógrafo que realzou grandes contribucións ao desenvolvemento da fotografía como un medio artístico. O seu traballo nos anos 1840 na reprodución fotomecánica levou á creación do proceso de gravación fotoglífico, o precursor do fotogravado. Talbot tamén é recordado como o titular dunha patente que, dalgún xeito, afectou ao desenvolvemento inicial da fotografía comercial no Reino Unido. Ademais, realizou algunhas das primeiras fotografías importantes de Oxford, París, Reading e York.

Categoría:Fotógrafos de Inglaterra
Categoría:Nados en Dorset
Categoría:Nados en 1800
Categoría:Finados en 1877
Categoría:Membros da Royal Society
Categoría:Inventores do Reino Unido